cyanic-selkie/wikianc huggingface dataset:
Albanias geografi
Grenser
Lengst nord i Albania og i de nordøstlige fjellområdene, går grensen mellom fjelltoppene og følger fjellryggen i de nordlige albanske alpene, og lenger sør Bjeshkët e nemuna. I det store og hele er det ingen naturlige grenser fra høylandet til Adriaterhavet, selv om Shkodërsjøen og en del av elva Bojana sør for innsjøen blir brukt som grense mot Montenegro i nordvest. Fra innsjøområdet i sør og sørvest til Det joniske havet krysser grensen flere rygger i staden for å følge dem.
Grensetraktaten mellom Albania og Italia fra 1992 avklarer sjøgrensen på kontinentalsokkelen i Adriaterhavet mellom de to statene.
Klima
Albania har et klassisk middelhavsklima, men har omtrent dobbelt så mye regn som for eksempel Roma i Italia. Fra november til midt på våren kan man vente regn omtrent annenhver dag, men det er også en god del sol og mildvær i løpet av vinterhalvåret. Sommeren er varm og fuktig, men en lett nordavind gir mer behagelige forhold på kysten. Omtrent en gang i uka sveiper tordenbyger innover landet og videre inn i Makedonia. Enkelte fjellområder er høye nok til å få en god del snø og kaldt vær om vinteren. Fjellområdene er ellers blant de områdene i Europa som får mest nedbør. Tirana har en årlig nedbørsnormal på 1353 mm, men i enkelte av månedene på høsten regner det ikke så mye mindre enn i Bergen.
Terreng
70 % av landet er fjellområder og ofte utilgjengelig. Resten av landet, en avleiringsflate, er dårlig drenert og det skifter ofte mellom tørke og flom. Jordsmonnet på flaten er generelt dårlig, og denne flaten kan ofte være like ugjestmild som fjellene. I elvene mellom fjellene, i innsjøområdet og i et smalt område mellom lavlandet og fjellene er derimot jorda god med nok nedbør.
Fjellene lengst nord hører til de sørlige områdene av De dinariske alpene, og mer spesifikt, Det montenegrinske kalksteinsplatået. De nordlige fjellene i Albania er mer sammenfoldet og kupert enn resten av platået. Elvene har dype daler med bratte sider og dyrkende dalbunner. Elvene er generelt ikke framkommelige, og elvene er mer til hinder enn til hjelp når det gjelder transport. Det er få veier og de som finnes er dårlige. På grunn av mangel på kontakt med omverdenen utviklet det seg et stammesamfunn her i flere hundreår. Etter den andre verdenskrigen ble det gjort mange forsøk på å innlemme folkene i dette området inn i et albansk folkeliv. Et lavt kystområde strekker seg fra de nordlige grenseområdene og sørover til nærheten av Vlorë. I snitt strekker dette området seg 15 km innover, men i Elbasan-området sentralt i Albania vider det seg ut til omtrent 50 km. Den naturlige vegetasjonen i dette området er lavt kratt, som varierer fra goldt til tett. Det er store myrområder og andre områder med bare og eroderte ørkenområder. Når man kommer litt lenger inn og landskapet begynner å heve seg, så blir nedbør mer vanlig, og vegetasjonen mye frodigere med gode jordbruksforhold. Kunstig vanning blir brukt tørrere steder for å dyrke marken.
Like øst for lavlandet ligger det sentrale høylandet, kalt Çermenikë av albanerne. Dette er et område med moderat høyde, mellom 300 og 900 meter, der bare få topper strekker seg opp mot 1 500 meter. Det går en forkasting langs den vestlige kanten av det sentrale høylandet, som ofte fører til jordskjelv, og disse er til tider kraftige.
Selv om man har kupert terreng og noen høye topper i det sentrale høylandet, så kommer de store fjellkjedene enda lenger øst, et område med hovedsakelig serpentine steiner (som har fått navnet sitt på grunn av en matt grønnfarge og ofte flekkete utseende). Disse fjellkjedene strekker seg fra nord til sør langs nesten hele landet. I dette området finnes det mange skarpe kalksteins- og sandsteinsframbrudd, men hovedsakelig er fjellene bygd opp av avrundede fjell.
Fjellene øst for den serpentine sonen er de høyeste i Albania, der fjellkjeden Korab (Mali Korabit) strekker seg opp til 2 764 meter ved Golem Korab (Maja e Korabit). Sammen med de nordlige Albanske alpene og den serpentine sonen, er det østlige fjellområdet det mest kuperte og utilgjengelige på hele Balkan.
De tre innsjøene lengst øst i Albania, Ohridsjøen (Liqeni Ohrit), Store Prespasjøen (Prespa e Madhe) og Lille Prespasjøen (Prespa e Vogël) ligger i et naturskjønt område. Mye av terrenget rundt er ikke særlig bratt, og størsteparten av innbyggerne som bor i indre strøk av Albania bor her. Den østlige grensen til Albania går gjennom Ohridsjøen, men alt bortsett fra en liten ende av Prespa e Vogël ligger i Hellas. Hver av de to større innsjøene har et overflateareal på omtrent 260 kvadratkilometer, og Prespa e Vogël er omtrent en femtedel av disse. Ohridsjøen ligger rundt 695 meter over havet, og de to andre rundt 855 meter.
Drenering
Nesten all nedbøren som faller i Albania renner ut i elver, som renner ut til kysten uten å renne ut av landet. I nord er det bare en liten elv som renner ut fra Albania, og i sør renner en enda mindre elv inn i Hellas. På grunn av det topografiske skillet øst for den albanske grensen, så renner mye av vannet fra de andre landene inn i Albania. En stor del av nedslagsfeltet til Hvite Drin (Drini i Bardhë), kalt Beli Drim av serberne, ligger i Methoia-området nordøst for den albanske grensen. De tre østlige innsjøene, som Albania deler med nabolandene, renner ut i Svarte Drin. Vannkillet i sør ligger også omtrent 75 km inn i Hellas. Flere av sideelvene til elven Vjosë oppstår i dette området.
Bortsett fra Svarte Drin, som går nordover og fører med seg vann fra nesten hele det østlige grenseområdet før den går vestover mot havet, renner de fleste elvene i nordlige og sentrale områder av Albania mer eller mindre direkte mot havet. I denne prosessen kutter de gjennom ryggene i stedet for å strømme rundt dem.
Nedbøren faller stort sett i de høyereliggende områdene, og vannføringen i elvene varierer mye i løpet av året, slik at de ikke har så mye økonomisk verdi for landet. De eroderer fjellene og setter av sedimenter som har dannet lavlandet nedanfor fjellområdene, og dette er en prosess som fremdeles pågår. Når det regner kan elvene ofte flomme over, og når landområdene er uttørket og trenger vanning, så er elvene vanligvis tørre. Elvene er ofte strie når de er store, og vanskelige å kontrollere, i tillegg til at de ikke er fremkommelige. Unntaket er elven Bojana. Den renner fra Shkodërsjøen til Adriaterhavet og små skip kan seile her. Elvene endrer relativt ofte elveløp på de lave slettene, slik at mye av landområdene de skaper blir liggende øde.
Drin er den største elven og har en jevn vannføring. Den får vann fra snøsmelting i de nordlige og østlige fjellene, og nedbøren i dette området er jevnere fordelt gjennom året. Vannføringen varier riktignok i denne elven også, men ikke i samme grad som lenger sør. Lengden på elven er omtrent 282 km, og den har et nedslagsfelt på 5 957 kvadratkilometer innenfor Albania. Den får i tillegg vann fra Kosovo-området og fra de indre innsjøene via andre elver, så det totale nedslagsfeltet er omtrent 15 540 kvadratkilometer.
Det er bare elvene Seman og Vjosë av de andre elvene som er lengre enn 150 km og har nedslagsfelt større enn 2 500 kvadratkilometer. Disse elvene renner gjennom de sørlige områdene, med stor variasjon i vannføringen gjennom året. Om vinteren er de store og strie, mens de nesten er helt tørre om sommeren, til tross for lengden deres. Dette gjelder også for mange av de mindre elvene, og ofte renner det ti ganger så mye vann i de om vinteren som om sommeren.
Sedimentene som elvene fører med seg fra fjellene legger seg til ro på flaten i lavlandet, og avleiringen fører til at elveleiet etter hvert blir høyere enn det omkringliggende terrenget, slik at elvene ofte endrer elveløp. Dette skaper frustrasjon for mange i området, siden dette ofte skaper sumpområder og gjør det vanskelig å bygge veier eller jernbane, i tillegg til annen bruk av de lave landområdene.
Plante- og dyreliv
En stor del av Albania var en gang i tiden dekket av skog, men av den opprinnelige vegetasjonen er det bare en brøkdel igjen på grunn av århundrer med skogbruk og beite. Mange områder er nå dekket av busker og kratt. Den gjenværende skogen består for det meste av eik, bøk og furu. Beplantning av skog er et uttalt mål for regjeringen.
Ettersom jakten tidigere var uregulert finnes det ikke mye vilt i Albania utenfor de mest avsidesliggende skogsområdene. Som eksempel på ville dyr kan nevnes ulv, villsvin, hjort samt gemser. Albania har et rikt fugleliv. Jaktlover for å bevare landets ville dyreliv har nå trådt i kraft.
Armed Islamic Group
Armed Islamic Group (Groupe islamique armé) (GIA) ; الجماعة الإسلامية المسلحة, al-Jama'ah al-Islamiyah al-Musallaha) er en muslimsk organisasjon som ønsker å styrte regjeringen i Algerie og erstatte den med en islamsk stat.
Mellom 1992 og 1998 gjennomførte GIA flere voldelig massakrer på sivile. Noen ganger tørket hele landsbyer ut på grunn av massakrene deres. GIA blir betraktet som en terroristorganisasjon av regjeringene i Algerie, Frankrike og USA. Utenfor Algerie er GIA tilstedeværende i Frankrike, Belgia, Storbritannia, Italia og USA.
Helt fra GIA ble etablert har de prioritert å gjennomføre drap på personer som samarbeider med eller støtter de algeriske myndighetene, herunder offentlig ansatte som lærere og embetsmenn. De har også myrdet flere journalister og intellektuelle.
GIA ble utpekt som den mest høyprofilerte geriljahæren i 1994. Men imidlertid gjorde gruppens gjentatte massakrer på sivile at den folkelige støtten i Algerie ble drenert.
GIA gjennomførte en rekke bombeangrep i Frankrike i 1995 og i 1996. Analyser av en bombe som hadde en mislykket utløsermekanisme gjorde det mulig å identifisere et av medlemmene som het Khaled Kelkal. Han ble skutt og drept av franskmennene den 29. september 1995. Sent i 1999 ble flere GIA-medlemmer dømt av en fransk domstol for bombeangrepene i 1995.
I 1998, før VM, gjennomførte Frankrike i samarbeid med andre europeiske land en omfattende forebyggende operasjon mot GIA. Rundt 100 påståtte medlemmer av gruppen ble arrestert rundt om i Europa. I Belgia fant sikkerhetsstyrkene våpen, detonatorer og falske identitetspapirer. 11. juni 1999 annonserte GIA en jihad på fransk territorium i et truende brev som ble adressert til media.
Fylkesvei 63 (andre betydninger)
I Norge finnes fylkesvei 63 i de følgende fylkene:
Trentino
Trentino, offisielt Den autonome provinsen Trento, er en av to autonome provinser i regionen Trentino-Syd-Tirol i det nordlige Italia. Trento er provinsens hovedstad. Det var 526 500 innbyggere ved folketellingen i 2011.
Geografi
Trentino grenser:
Trentino kan grovt inndeles i seks regioner: Alle de nevnte dalene har flere større eller mindre sidedaler.
De viktigste fjellgruppene i Trentino er Ortlermassivet i nordvest (3769 moh. i Monte Cevedale), Dolomittene i nordøst (3342 moh. i Marmolada), Adamellomassivet i vest (3556 moh. i Presanella), Brenta-massivet nord for Gardasjøen (3176 moh. i Cima Tosa) og Vicenza-Alpene i sydøst (2218 moh. i Monte Baldo).
Kommuner, byer og administrativ inndeling
Trentino består av 166 kommuner, som er gruppert i 15 distrikter (comunità di valle eller «dalfellesskap»):
De største byene i Trentino er:
Språk
Trentino er nesten rent italienskspråklig (96 %). Italiensken i Trentino er beslektet med venetianske dialekter, men i vest er det en merkbar påvirkning av lombardiske dialekter.
I tillegg fins det tre anerkjente språkminoriteter i provinsen. Den største er det ladinske språket, som tales i Fassadalen. De to andre er varianter av tysk som tales i hhv. Bersntol (mòcheno) og Lusern (zimbrisk).
Historisk (i middelalderen) har provinsen hatt en viss andel tysktalende, spesielt i Trento. Inntil italieniseringen i 1920-årene fantes det også flere kommuner som var zimbrisktalende.
Historie
Trentino er omtrent sammenfallende med området til fyrstbispedømmet Trento, som bestod inntil sekulariseringen i 1803. Etter dette kom Trentino til keiserriket Østerrike som en del av fyrstegrevskapet Tirol, som det på det verdslige plan allerede hadde vært avhengig av siden middelalderen. På tysk ble Trentino også betegnet som Welschtirol («velsk Tirol»). Ifølge St. Germain-traktaten fra 1919 kom Trentino og Syd-Tirol til Italia. Se Tirols historie for flere detaljer.
Kunståret 1885
Kunståret 1885 er en oversikt over hendelser, fødte og avdøde kunstnerpersonligheter i 1885.
Gunvald Ludvigsen
Gunvald Laurits Ludvigsen (født 15. februar 1949 i Leirfjord i Nordland) er en norsk offentlig tjenestemann og politiker for Venstre. Han var ordfører i Eid kommune fra 2003 til 2005 og stortingsrepresentant for Sogn og Fjordane fra 2005 til 2009.
Han er utdannet cand.oecon. fra Universitetet i Oslo fra 1977. Han var førstesekretær i Husbanken, deretter økonomikonsulent og økonomisjef i Levanger kommune fra 1978 til 1983, rådmann i Eid kommune fra 1983 til 1990, banksjef i DnB på Nordfjordeid fra 1990 til 1993 og direktør ved Nordfjord sykehus fra 1993 og frem til han ble ordfører i 2003.
Han ble første gang valgt inn i kommunestyret i Eid kommune i 1991. Han ble medlem av formannskapet i 1999 og ordfører i 2003. I 2005 ble han innvalgt på Stortinget på et utjevningsmandat, som Venstres første stortingsrepresentant fra Sogn og Fjordane siden 1969. Ludvigsen satt i Stortingets helse- og omsorgskomité. Han var på nytt Venstres stortingskandidat i 2009, men sikret seg ikke et distriktsmandat, og hadde ingen mulighet til å gjenvinne utjevningsmandatet da Venstre nasjonalt falt under sperregrensen.
Han var varaordfører i Eid kommune fra 2011 til 2015.
Fylkesvei 640 (andre betydninger)
I Norge finnes fylkesvei 640 i de følgende fylkene:
Croissant
Det sies at bakverket ble oppfunnet i byen Wien for å feire slutten på Det osmanske rikes andre beleiring av byen i 1683. Bakverk av denne arten kalles «Viennoiseries» i Frankrike. Mens fienden forberedte seg til å angripe midt på natten ble de oppdaget av Wiens bakere, som allerede var oppe. For å minnes denne seieren ble croissanten eller «Hörnchen» (lite horn) oppfunnet, med en form som skal minne om osmanenes flagg. En variant av legenden hevder at historien fant sted i Budapest (den gang en del av Østerrike-Ungarn).
Marie Antoinette, som kom fra Wien, introduserte og populariserte bakverket i Frankrike i 1770. Det var imidlertid ikke første gang croissanten ble introdusert i Frankrike. Det nasjonale senteret for kulinarisk kunst (Centre national des arts culinaires) nevner «førti kaker med halvmåneform» («croissant» på fransk) servert under et festmåltid holdt av den franske dronning i 1549 i Paris.
Tross den nevnte legenden er det ingen som vet med sikkerhet hvor bakverket kommer fra. Croissant ble først nevnt som bakverk i franske ordbøker i 1863, og den første oppskriften ble utgitt i 1905. Den er imidlertid forskjellig fra dagens.
Når croissanten tas ut av ovnen må den behandles svært forsiktig. For mye varme eller røff behandling kan gjøre at den «kollapser» og blir mer deigete. Den sprø skorpen vil forsvinne hvis den blir lagret for varmt.
Kurt Meier
Kurt Meier (født 6. april 1962) er en sveitsisk bobkjører som deltok i de olympiske vinterleker 1988 i Calgary og 1994 i Lillehammer.
Meier ble olympisk mester i bobsleigh under vinter-OL 1988 i Calgary. Han var med på det sveitsiske laget som vant konkurransen i firerbob foran Øst-Tyskland og Sovjetunionen. De andre på laget var Ekkehard Fasser, Marcel Fässler og Werner Stocker.
Fasser ble verdensmester i bobsleigh to ganger, 1986 i Königssee og 1993 i Innsbruck begge gangene i firerbob.
Eleatene
Eleatene var en skole av førsokratiske filosofer fra den greske koloni Elea eller Elaia (i dag Velia) i Campania i sørlige Italia. Gruppen ble etablert i tidlig på 400-tallet f.Kr. av Parmenides. Andre medlemmer av skolen var blant annet Zenon fra Elea og Melissos fra Samos. Xenofanes regnes undertiden også med til denne gruppen.
Historikk
Skolen har sitt navn etter Elea, en gresk koloni i sørlige Italia, som var Parmenides og Zenons hjemby. Tidvis oppføres Xenofanes av Kolofon som også en av de som grunnla retningen, men selv om det finnes trekk i dennes filosofi som går igjen retningen er det antagelig mer korrekt å se på Parmenides grunnleggeren.
Xenofanes hadde gjort sitt første utfall mot den greske mytologien på midten av 500-tallet f.Kr., som innebar en kullkasting av hele det antropomorfiske forklaringssystemet som forelå i Homers og Hesiods diktning. I Parmenides hender utviklet denne ånden av fritenkning i en metafysisk retning. Etter hvert, antagelig på grunn av at denne filosofien ble sett på som krenkende i samtidens Elea, eller på grunn av at den manglet et fungerende lederskap, utartet skolen til å bli et sete for hissige verbale disputter. Det mer fruktbare resultatet av den skolen ble tatt inn metafysikken til Platon.
Filosofi
Eleatene fornektet den epistemologiske gyldigheten i bevissthetens erfaring, og trakk isteden fram matematikkens klarhet og dens formelle kriterier for å skille ut den nødvendige sannheten. Av dette bygde Parmenides og Melissos opp sine argumenter gjennom å utgå fra udiskutable premisser. Zenon på den andre siden henfalt til Reductio ad absurdum i sine forsøk på å vektlegge andre argument ved å vise til at deres premisser førte til kontradiksjoner.
Sindre Mekjan
Sindre Mekjan (født 4. juli 1967) er en norsk forfatter.
Mekjan debuterte i 2003 med romanen "Liberty St." Romanen utspiller seg i New York City under og etter terrorangrepet mot World Trade Center ellevte september 2001. Mekjan var selv til stede i New York under angrepet og rapporterte om det for NRK. Hans erfaringer fra denne tiden står sentralt i boken, som blant annet handler om hvordan amerikanere reagerte på hendelsen. Boken inneholder også et fiksjonalisert portrett av president George W. Bush.
I "Flukten fra Ko" går Mekjan enda lengre. Hovedpersonen Sara, en jente på 14 år, blir kastet ut i en borgerkrig hvor hun må gjøre umulige valg.
Sindre Mekjan er utdannet journalist, statsviter og litteraturviter. Han har jobbet i som kulturjournalist i NRK, hvor han blant annet skrev manus til serien "Drømmen om Norge". Han har også skrevet for Morgenbladet, Dagsavisen, Klassekampen og levert artikler til blant annet Samtiden og Vinduet. Han har bodd i New York, New Mexico, San Francisco, Bangalore (India) og Oslo.
Fylkesvei 642 (andre betydninger)
I Norge finnes Fylkesvei 642 i de følgende fylkene:
Indisk mungo
Indisk mungo (Vitenskapelig navn Herpestes edwarsdi)
Den er ca. 80 cm lang og er kjent for å kunne drepe giftslanger. Indisk mungo finnes i India og en rekke land i nærheten, og trives godt i nærheten av mennesker.
Utbredelse
Indisk mungo finnes først og fremst i India, men er også funnet i Afghanistan, De Forente Arabiske Emirater, Saudi-Arabia, Nepal, Sri Lanka, Tyrkia, Bangladesh og Pakistan.
Det har lenge vært usikkerhet rundt nøyaktig hvor stor utbredelse arten har, og det er vanskelig å si med sikkerhet at den ikke også finnes i andre land. Den er blant annet også mulig at arten finnes i Iran.
Utseende
Indisk mungo har grå, jerngrå eller brun pels. Pelsen er ekstremt tykk og stiv.
En voksen indisk mungo blir mellom 36 og 45 cm lang, med en hale på opptil 45 centimeter. Veksten er som regel mellom 0,9 og 1,7 kg. Hannene er tydelig større enn hunnene.
Habitat
Indisk mungo ser ut til å trives i en rekke ulike habitat, men foretrekker åpne habitat som gressmark, kulturlandskap og ulike habitat med bart fjell og mye stein.
Den finnes også i flere typer habitat, og ser ut til å klare seg i de fleste typer som finnes i landene den hører til.
Arten ser ut til å trives i leveområder ganske sett på menneskelig aktivitet.
Diett
Indisk mungo er en alteter som spiser små dyr den klarer å få tak i. Vanligvis inkluderer dietten dyr som mus, rotter, ulike øgler, slanger og biller.
Det er også innslag av fugler, egg, gresshopper, skorpioner, små insekter, krabber, frukt, fisk, bær og røtter.
Den jakter i skumringstiden, og dreper byttet med et kraftig bitt mot nakken eller hodeskallen.
En indisk mungo er en av få arter som kan spise giftslanger. Dette gjør den ved å ta akrobatiske sprang for å unngå å bli bitt, og over tid slite ut slangen. Den kan hoppe unna bitt i omtrent en times tid før den selv begynner å angripe slangen, og da vil den ofte klare å drepe den på noen få bitt mot hodet. Ellers er matavfall fra mennesker sett på som en viktig kilde for indisk mungo, og den finnes oftere i områder hvor det er enkel tilgang til dette.
Økologi og atferd
Indisk mungo lever i jordhuler, tykke plantevekster eller til og med i rør når den bor i nærheten av mennesker. Arten er veldig modig, men holder seg samtidig i nærheten av muligheter for en retrett. Den lever enten alene eller i et par, og jakter på alle smådyr den kan spise i skumringstiden.
Paringstiden til indisk mungo er fra mars til oktober, og de kan føde to til tre kull i året. Hunnen er drektig i 60 til 65 dager, og føder vanligvis to til fire unger.
Den forventede levealderen til en indisk mungo er opptil syv år i naturen, men opptil 12 år i fangenskap.
Shirley
Shirley er et engelsk kvinnenavn som er vanlig blant annet i USA.
Utbredelse
Navnet ble popularisert i engelsktalende land gjennom barneskuespilleren Shirley Temple (f. 1928). I USA var navnet spesielt populært på 1930-tallet.
Shirley var et populært navn i England fra 1930-årene til 1950-årene.
Shirley er kjent brukt i Norge fra 1920-tallet.
Shirley er også kjent brukt som mannsnavn, men svært sjeldent.
Kjente personer med navnet
Personene i listen er ordnet kronologisk etter fødselsår.
Fylkesvei 646 (andre betydninger)
I Norge finnes Fylkesvei 646 i de følgende fylkene:
Libanons distrikter
Libanons distrikter omfatter de 24 distriktene (aqdya; entall: qadaa) i de ni guvernementene i Libanon. (26 hvis vi regner guvernementene Beirut og Akkar som ikke har noen distrikter).
Tallet på Libanons guvernementer økte fra 6 til 8 ved en lovendring den 16. juli 2003. Det nye antallet distrikter ble 24. I 2017 ble det vedtatt å opprette et nytt guvernement, Keserwan-Jbeil. Libanon fikk da 9 guvernementer og 24 distrikter.
Guvernementer og distrikter
Guvernementet Akkar:
Guvernementet Beirut:
Guvernementet Bekaa:
Guvernementet Keserwan-Jbeil:
Guvernementet Libanonfjellene:
Guvernementet Nabatiye:
Guvernementet Nord-Libanon:
Guvernementet Sør-Libanon:
Vaffelsøm
Vaffelsøm er et navn til forskjellige teknikker innen søm. Det skilles i hovedsak mellom "shirring" og brodert vaffelsøm. Shirring gir elastiske partier på klær, for eks. nederst langs ermer, rundt halskanter osv. I industrien gjøres dette med elastisk sytråd og spesielle shirringmaskiner. Man får også samme effekt ved å spole opp elastisk sytråd stramt på symaskinens undertrådspolen. Deretter sys flere parallelle sømmer på stoffet. Undertråden trekker seg så sammen og lager et rynkemønster.
Klassisk vaffelsøm kalles også «smocking». Man lager små folder i stoffet, enten for hånd eller med hjelp at et foldeapparat (pleater). Ved å ordne foldene i grupper, og å anvende forskjellige broderisømmer, skapes så vaffelsømmen. Denne typen vaffelsøm brukes spesielt øverst på kjoler.
Xantusia
I likhet med andre nattøgler er de knyttet til små økologiske nisjer, mikrohabitater. Det ser ut til at slekten opprinnelig levde blant planterester, for eksempel under råtne Yucca-stammer, men de fleste artene lever nå i fjellsprekker. De strenge kravene til habitat, sammen med at de er lite mobile, fører til en flekkvis utbredelse, og liten utveksling av gener mellom populasjonene. De morfologiske egenskapene i denne gruppen endrer seg svært sakte, så to populasjoner som er ganske like av utseende, kan ha vært adskilt i lang tid, og stå langt fra hverandre genetisk.
Arter
Tabellen er hovedsakelig basert på Sinclair et al. Utbredelsen til de californiske artene er hentet fra CaliforniaHerps.com. Leavitt et al. identifiserer ytterligere to populasjoner, som kan regnes som kryptiske arter, fra henholdsvis Yucca Valley og San Jacinto i Sør-California. Leavitt regner likevel X. sierrae som en underart av X. vigils.
Finnhamn
Finnhamn er en øy i nordlige delen av Stockholms skjærgård rett øst for Ingmarsö og innenfor Husarö. Finnhamn omfatter også øyene Store Jolpan, Lille Jolpan og Idholmen. Øyene er populære turistmål og nås via båter fra Waxholmsbolaget året rundt.
Navnet Finnhamn kommer seg av at finske seilskuter på vei til eller fra Stockholm via Husaröleden utnyttet den naturlige havnen ved Store Jolpan.
På Finnhamn finnes i dag et helårsåpent vandrehjem, som sommerstid også driver butikken, sommergården og hyttebyen, Idholmens gård, med økologisk landbruk og gårdssalg samt en sommeråpen kro.
High Court of Justice
High Court of Justice er den høyeste førsteinstansdomstolen for sivile saker i England og Wales. Domstolen har sete i Royal Courts of Justice i London, men har sorenskriverkontorer over hele England og Wales.
Domstolen er delt i tre avdelinger:
Grace Jones
Beverly Grace Jones (født 19. mai 1948 i Spanish Town på Jamaica), kjent som Grace Jones, er en jamaicansk sanger, modell, plateprodusent og skuespiller. I 1985 medvirket Jones i James Bond-filmen Med døden i sikte i rollen som May Day sammen med Roger Moore.
Med sin tidligere franske ektemann Jean-Paul Goude har hun musikersønnen Paulo Goude.
Hurtigløp på skøyter under Vinter-OL 1964 – 1500 meter menn
1 500 meter hurtigløp på skøyter herrer var en øvelse under Vinter-OL 1964. Den ble avviklet på Olympia Eisstadion Innsbruck 6. februar 1964. 54 skøyteløpere fra 20 nasjoner deltok.
Rekorder
(**) Rekorden ble satt på høyfjellsbane (mer enn 1 000 meter over havet) og på naturis.
Det ble ikke satt noen nye olympisk rekord under konkurransen.
Indiapåfugl
Indiapåfugl (Pavo cristatus) er en storslagen art i slekten Pavo, som inngår i tribuset påfugler (Pavonini) i fasanfamilien (Phasianidae). Arten finnes naturlig på Det indiske subkontinent, men den har også blitt introdusert mange andre steder i verden. Hannen særpreges av den praktfulle fjærdrakten og den svært karakteristiske stjerten, som kan brettes ut til ei enorm vifte.
Marcel Fässler
Marcel Fässler (født 21. februar 1959), er en sveitsisk bobkjører som deltok i de olympiske vinterleker 1988 i Calgary.
Fässler ble olympisk mester i bobsleigh under vinter-OL 1988 i Calgary. Han var med på det sveitsiske laget som vant konkurransen i firerbob foran Øst-Tyskland og Sovjetunionen. De andre på laget var Kurt Meier, Ekkehard Fasser og Werner Stocker.
Norges Kristelige Veterinærforening
Norges Kristelige Veterinærforening en kristen organisasjon for studenter og ferdig utdannede veterinærer. Den ble stiftet i 1945. Formålet er å skape kontakt mellom kristne veterinærer og studenter, styrke det innbyrdes samhold og samtidig drive evangeliserende arbeid blant veterinærer og medstudenter.
Dexters Laboratorium
Dexters Laboratorium, også forkortet til Dexters Lab, er en amerikansk animasjonsserie for barn som gikk på Cartoon Network fra 1996 til 2003. Serien handler om Dexter som tilbringer mesterparten av sin tid i laboratoriet sitt. Uansett hvor hardt Dexter prøver, klarer han ikke å holde søsteren Dee Dee ute av laboratoriet sitt.
Historie
Serien fikk opprinnelig fire pilotepisoder i What A Cartoon-programblokken til Cartoon Network, den første i 1995 og de tre senere i 1996 (den siste utkom rundt to uker før seriens premiere). Den premierte i 1996 som den første originale Cartoon Network-serien. Serien skulle opprinnelig slutte etter sesong 2 som ble avsluttet i 1998, men fikk to nye sesonger tre år senere fram til 2003. Dette innebar en ny tegnestil, raskere tempo og større fokus på slapstick.
Serien ble fulgt av en filmen Dexters Laboratorium: Ego Trip fra 1999, som også er den første filmen som er basert på en Cartoon Network-serie. Filmen er, i likhet med serien, blitt sendt på Cartoon Network i Norge, og også utgitt på VHS i Norge, med norsk tale på begge.
Dexter
Dexter er en liten åtteåring som har en rar aksent. Han er utrolig smart, men klarer fortsatt ikke å holde sin søster Dee Dee ute av laboratoriet. Foreldrene til Dexter har ennå ikke funnet ut om det, selv om Dee Dee har vært på nippet til å avsløre den. Dexters idoler inkluderer Albert Einstein, «Major Praktfull» og «Action Hank». Dexter har en ape som kjæledyr.
Norsk stemme av Lena Meieran.
Dee Dee
Dee Dee er i motsetning til Dexter en høy, dum elleveåring som tilbringer mesteparten av tiden med å danse rundt i laboratoriet og plage Dexter mens han foretar et eller flere viktige eksperimenter. Dee Dees idol er «Ponnifinprinsessen». Bestevenne hennes er Mee Mee og Lee Lee. Hun har en fantasivenn hun kaller Koosalagoopagoop.
Norsk stemme av Jorunn Torsheim.
Dexters mor
(oppr. Dexter's mom) Moren til Dexter og Dee Dee er en glad kvinne som liker husarbeid. Hun er alltid sett med oppvaskhansker.
Norsk stemme av Siv Charlotte Klynderud.
Dexters far
(oppr. Dexter's dad) Faren til Dexter og Dee Dee er en munter mann som interesserer seg for golf. Dee Dee har sannsynligvis arvet sine gener fra faren.
Norsk stemme av Espen Sandvik.
Mandark
Mandark er Dexters fiende. Hans aller største intensjon er å tilintetgjøre Dexters laboratorium. Han er også forelsket i Dee Dee. Foreldrene til Mandark er hippier. Mandarks ekte navn er «Susan». Mandark har en and som kjæledyr og en lillesøster som heter Lala Vava.
Norsk stemme av Espen Sandvik.
Utgivelser i Norge
I 2000 ble sesong 1 episode 3 av Dexters Laboratorium (Dexters rival, Simion, Gamlefar Dexter) av Dexters Laboratorium utgitt på VHS kassetten kalt Powerpuffjentene - Dramatisk Drøm, med 5 episoder av Powerpuffjentene inkludert på kassetten.
Lagtingsvalget på Færøyene 1914
Lagtingsvalget på Færøyene 1914 ble avholdt 2. februar 1914.
Petra Schersing
Petra Schersing (født 18. oktober 1965 i Quedlinburg som Müller) er en tysk tidligere friidrettsutøver som representerte Øst-Tyskland på 400 meter. Hun har totalt åtte medaljer på 400 meter og langstafetten i internasjonale mesterskap.
Under EM 1986 i Stuttgart vant Schersing bronsemedalje både på 400 meter og i stafetten. Stafettlaget bestod forøvrig av Kirsten Emmelmann, Sabine Busch og Marita Koch. I VM 1987 i Roma ble det sølvmedalje på 400 meter og gull på stafetten.
I 1988 i Seoul ble det en ny sølvmedalje på 400 meter, som i VM i Roma var vinneren Olga Bryzgina. På 4 x 400 meter ble det bronsemedalje.
Under EM 1990 i Split ble det gullmedalje i stafetten og sølvmedalje på 400 meter.
Schersing har en personlig rekord på 400 meter på 49,30 s, fra Jena, i juni 1988.
Eddard Stark
Eddard Stark er en oppdiktet person og en av hovedpersonene i bestsellerromanen A Game of Thrones fra 1996, første bok i fantasy-serien A Song of Ice and Fire av den amerikanske underholdningsforfatteren George R.R. Martin. Handlingen i bøkene foregår i en eventyrlig middelalderverden av rivaliserende herskere.
Eddard «Ned» Stark var lord av Vinterfall og beskytter av Norden. Han ble kongens hånd (kongens nestkommanderende) til kong Robert Baratheon. Han var en POV karakter i femten kapittler, i I vargens tid, den første boken i serien og i Kampen om jerntronen, den andre delen av den første boken i serien En sang om is og ild. Eddard blir ofte beskrivet av andre som kald og stikkende, han var varm og elsket sin familie og venner. Han er også respektert siden han var en lord som utførte sine plikter. Han besitter Stark utseende, svart hår og gråe øyner. Barna som arvet dette er Jon, Bran og Arya. Eddard var den andre sønnen til Lord Rickard Stark, og Ned var sendt til Vale som en ung gutt til å være en fosterbarn til Lord Jon Arryn, og beundret han som en fars figur. Ned fikk et livslangt forhold med sinn venn Robert Baratheon, som ble forelsket i søsteren Lyanna Stark. Når søsteren ble bortført av Rhaegar Targaryen, som resulterte døden til Lord Rickard og Brandon Stark av Kong Aerys den andre, ble Ned lord av Vinterfall og giftet seg med hans brors kjærlighet Catelyn Tully av Elverheim som fikk deres første sønn Robb Stark. Ned ble med i Robert Baratheons henaktige oppgjør mot Targaryene, Ned bekjempet kongsgarden til å finne hans dødende søster. Siste orden Lyanna sa til Ned var «Lov meg, Ned» dette blir ikke forklart, men dette og det mystiske bortføringen preget Ned. Eddard tok med seg Catelyn, Robb og Jon med hjem til Vinterfall. Catelyn tok Jon med i familien som en av hennes, som gjorde Ned glad, men innerst inne visste han at hun hatet det. Ned hadde en lykkelig giftemål, ettersom at han og Catelyn fikk fire barn til: Sansa, Arya, Bran og Rickon. Etter Greyjoy opprøret en tid senere, tok Eddard og fostret Lord Balons enste sønn, Theon Greyjoy.
I begynnelsen av I vargens tid, tar Eddard med seg sin sønn Bran for å henrette en fra Nattevakten for desertering. Han vil lære sin sønn hva pliktene å være beskytter av Nord og hvis du dømmer dommen, er det du som må utføre den. Ned får høre at Robert Baratheon og hans hoff er på vei til Vinterfall på grunner av Jon Arryns død. Vennskapet mellom Robert og Ned er bra, og han er glad for å møte sin venn og konge. Robert vil ha Ned som kongens hånd (nestkommanderende), noe som ikke interesserer Ned mye, men etter å ha fått et brev fra konen og søsteren til Catelyn Stark, Lysa Arryn om at Lannisterene hadde drept den avdøde hånden Jon, aksepterte han, selv om det innebærer å forlate Vinterfall og hans familie. Han tar med seg sine to døttere, Sansa Stark og Arya Stark til Kongshavn.
I Kongshavn skjer det mye. Ned blir kastet inn i en verden full av mistanke og mysterier. Han blir med i det lille rådet og møter to av rikets beste spioner; Lord Petyr Baelish og Varys. Eddard søker om svar etter Jon Arryns død, og om han virkelig ble drept, og om det var Lannisterene. Han setter Petyr Baelish på å finne ut om hva som har skjedd, og det sender han til en av Baelish sine bordeller, der Jon Arryn hadde besøkt før han døde. Grand Mester Pycelle gir han en bok om familien Baratheon og med lister som beskriver utseende og fakta om Baratheonene. Catelyn drar ned til Kongshavn for å finne hvem som leide en morder på sin sønn Bran, som viser seg å være Lannister-familien. Ned søker bevis på dette. Baelish sender Ned til å møte èn av Roberts bastarder med navn Gendry, og innser at Jon Arryns død er med i en stor konspirasjon.
Ned finner ut at Roberts barn; Joffrey Baratheon, Myrcella Baratheon og Tommen Baratheon ikke er Robert sine, at de er barna til Jaime Lannister, Cerseis tvillingbror, og Cersei innrømmer hennes affære til Ned. Ned vil fortelle det til Robert, men han hadde blitt dødelig skadet av et villsvin i en jakt, noe som førte til Roberts død, og at han aldri fikk sagt noe før det skjedde. På dødsleiet erklærer Robert alt i hans testament går til Ned, helt til Joffrey blir myndig. Etter Roberts død, sender Ned et brev til Roberts yngre eldste bror Stannis Baratheon, om at barna ikke egentlig er hans, og at han er den rettmessige kongen etter Robert. Neds brev blir oppdaget og han blir tiltalt forræderi. Dronning Cersei Lannister vil at han skal bli utvist og sendt til Nattevakten, Varys er enig og sier at Robb Stark starter en krig mot Lannisterene og at Sansa er datteren til Eddard, som skal bli den fremtidige dronningen. Joffrey sier seg enig i dette, men lyver på sitt ord og halshugger Eddard foran folket i Kongshavn for å vise sitt store seg.
I TV-Serien Game of Thrones blir Eddard Stark spilt av den engelske skuespilleren Sean Bean
Muttrah
Muttrah er by i Oman med ca 150 000 innbyggere. Byen ligger i Muskatguvernementet like ved hovedstaden Muskat og er del av samme byagglomerasjon. Den har landets største havn, og en av de største i regionen. Byen var handelssenter også før oljen ble oppdaga og er det fremdeles. Byen har en suq (basar) ved navn Suq Muttrah. Sour al-Lawathiah er en liten bydel med mur rundt.
Brest
Brest er navnet på følgende byer/kommuner/provinser:
Werner Stocker
Werner Stocker (født 14. august 1961) er en sveitsisk bobkjører som deltok i de olympiske vinterleker 1988 i Calgary.
Stocker ble olympisk mester i bobsleigh under vinter-OL 1988 i Calgary. Han var med på det sveitsiske laget som vant konkurransen i firerbob foran Øst-Tyskland og Sovjetunionen. De andre på laget var Kurt Meier, Ekkehard Fasser og Marcel Fässler.
Léon Chertok
Léon Chertok (født 1911 i Lida i keiserriket Russland, død 1991 i Deauville i Frankrike), var en fransk psykiater kjent for sitt arbeid innen hypnose og psykosomatisk medisin.
Biografi
Gjennom 1950-tallet reiste han til USA der han lot seg hypnotisere av Milton Erickson, og i Tyskland hos Johannes Heinrich Schultz. Det var på denne tiden at han også traff psykoanalytikeren Raymond de Saussure og Robert Amadou, spesialist på 'animalsk magnetisme'. I 1957 bidro han til opprettelsen av den franske organisasjon for psykosomatisk medisin, sammen med Michel Sapir og Pierre Aboulker. I 1959 holdt han sitt første foredrag om hypnose for psykoanalytikere i regi av Henri Eys selskap L'évolution psychiatrique'. Slutten av 1970-tallet og 1980-tallet var preget av hans samarbeid med filosofene François Roustang, Mikkel Borch-Jacobsen, Michel Henry og Isabelle Stengers.
Chertok mente at psykoanalytikerne overså hypnosens betydning og ble dermed også gjenstand for kraftig kritikk fra deres side. Han gikk, som nevnt, i analyse hos Jacques Lacan, og han var elev hos Francis Pasche men ble ikke godtatt som medlem av Société Psychanalytique de Paris. Han holdt også kontakt med sovjetiske psykiatere. Hans posisjon som "kjetter" førte til at han ble isolert og hans bidrag til hypnosen ble oversett, til fordel for den ericksonske skolen. Sammen med Isabelle Stengers kom han i flere bøker inn på årsakene til sin motstand ovenfor den tradisjonelle psykoanalytiske tilnærming og dens institusjoner.
Verica Šerifović
Verica Šerifović (serbisk: Верица Шерифовић, født 1963) er en sangerinne fra Serbia, moren til Marija Šerifović som vant Eurovision Song Contest 2007.
Hun er mest kjent for å synge sigøynersanger.
Arne Husveg
Arne Husveg (født 11. februar 1933 i Stavanger, død 16. november 2004 i Oslo) var formann i Norges Blindeforbund i perioden 1969 til 1971, og generalsekretær i perioden 1971 til 1994. Han var også leder for Funksjonshemmedes Fellesorganisasjon i flere år, og var Ridder av St. Olavs Orden.
Han døde etter lengre tids sykdom 16. november 2004, og var ved sin død 1. visepresident i Verdens Blindeunion.
Fylkesvei 3106
Fylkesvei 3106 går mellom Åsgårdstrand i Horten og Heimdal i Tønsberg kommune.
Frem til 2019 hadde veien betegnelsen fylkesvei 460 (Vestfold).
Kollagen
Kollagen er det viktigste proteinet i bindevevet hos mennesker og dyr. Det er det mest vanlige proteinet i vev fra pattedyr, og kan utgjøre rundt 25% av den totale proteinvekten. Det er et langstrakt fiberdannende protein (som tilhører gruppen av fiberproteiner, også kalt skleroproteiner), til forskjell fra proteiner som danner kuleform. Bunter av kollagen kalles kollagenfibere og er en viktig del av den ekstracellulære strukturen mellom cellene som støtter kroppens vev og brusk.
Kollagen har høy strekkfasthet og er den viktigste bestanddelen i brusk, leddbånd, sener, ben og tannben (dentin). Det er også viktig i blodkar og i hornhinnen og linsen i øyet. Sammen med mykere keratin er det viktig for hudens styrke og oppbygning av vev. Nedbrytning av kollagen ved aldring fører til rynker. Kollagen brukes ved plastisk kirurgi og som kunstig hud ved brannskader. Kollagen har også mange medisinske bruksområder i behandling av komplikasjoner av bein og hud.
Mange forskjellige typer kollagen
Så langt har 28 typer kollagen blitt identifisert og beskrevet. De to vanligste typene er:
Sykdommer
Ett tusen mutasjoner er blitt identifisert i tolv av mer enn tjue typer av kollagen. Disse mutasjonene kan føre til ulike sykdommer på vevsnivå.
Kosttilskudd
De senere år har mange kosttilskudd med kollagen kommet på markedet der det antydes helseeffekt eller reduksjon av rynker, gjerne med henvisning til enkeltstudier. Det er imidlertid slik at kollagen som inntas oralt ikke vil tas opp i kroppen, men brytes ned til aminosyrer i tarmen, og det er derfor usannsynlig at kosttilskudd med kollagen har noen klinisk effekt. Det totale bildet av forskningen viser at tilskudd av kollagen ikke har noen effekt.
Sårpleie
Kollagen er et naturprodukt, og derfor er det brukt som et naturlig sårbandasje med egenskaper man ikke finner i kunstige bandasjer. Det er motstandsdyktig mot bakterier, noe som er av avgjørende betydning i en sårbandasje. Det hjelper å holde såret sterilt, på grunn av sin naturlige evne til å bekjempe infeksjoner. Når kollagen blir brukt som bandasje på brannsår, er sunt granulasjonsvev i stand til å bli dannet svært raskt over brannskaden.
Kosmetisk kirurgi
Kollagen brukes også mye i kosmetisk kirurgi, som et helbredende hjelpemiddel for brannskadepasienter for rekonstruksjon av ben og et bredt utvalg av dentale, ortopediske og kirurgiske formål.
Mau Mau-opprøret
Mau Mau-opprøret var et opprør i Kenya mot den britiske koloniadministrasjonen og varte fra 1952 til 1960. Dette var både et bondeopprør, borgerkrig og nasjonalistisk kamp.
Bakgrunn
Det var stor jordmangel blant kikuyuene, noe som særlig skyldtes europeiske settleres bosettinger i deres tradisjonelle områder. En stor del av kikuyuene hadde ingen jord og ble henvist til å leve som husmenn («squatters») for europeerne.
Opprøret
Opprøret involverte hovedsakelig kikuyu-dominerte grupper, kalt Mau Mau og deler av British Army, det lokale Kenya-regimentet besto hovedsakelig av briter, hjelpestyrker og anti-Mau Mau fra kikuyu-gruppen. Angrepene fra opprørerne var i første rekke rettet mot de kikuyuer, særlig jordeiere, som var lojale mot kolonimyndighetene. Da opprørslederen Dedan Kimathi ble tatt til fange 21. oktober 1956 ble det tydelig at opprørerne ville lide nederlag. Mau Mau lyktes ikke å få folkelig oppslutning, delvis på grunn av den britiske splitt og hersk-strategien, og at opprørerne internt var splittet, til tross for forsøk på samling ved ulike anledninger. Britene kunne også i mellomtiden dra nytte av sine erfaringer med å slå det samtidige opprøret i Malaya.
Opprøret skapte en splittelse mellom det europeiske kolonisamfunnet i Kenya og miljøet hjemme i Storbritannia, men førte også til en voldelige splittelse internt i kikuyu-samfunnet. De økonomiske kostnadene med opprøret i den tidligere kolonien beløp seg til 55 millioner britiske pund.
Cloud Strife
Cloud Strife (クラウド・ストライフ Kuraudo Sutoraifu) er en fiktiv figur i videospillet Final Fantasy VII. Han har senere opptrådt i flere andre spill.
Mau Mau-opprøret
Navn
Bakgrunnen for betegnelsen Mau Mau er usikker. Ifølge noen medlemmer i bevegelsen, som aldri brukte denne betegnelsen selv, brukte den militære betegnelsen Kenya Land and Freedom Army (KLFA). Noen publikasjoner, som for eksempel Fred Majdalany: State of Emergency: The Full Story of Mau Mau, hevder det var et anagram for Uma Uma (som betyr «ut ut!») og var et militært kodeord basert på et kodespråk for lek blant kikuyu-gutter da de var små. Majdalany hevder også at britene for enkelhets skyld brukte begrepet som en betegnelse for kikuyu-samfunnet uten at det egentlig lå noen klar definisjon til grunn.
Etter hvert som bevegelsen fikk framgang, ble det konstruert et swahili-akronym: «Mzungu Aende Ulaya, Mwafrika Apate Uhuru» («Send ut utlendingene, la afrikanerne få uavhengighet»). Josiah Mwangi Kariuki, et medlem av Mau Mau som ble internert under konflikten, hevdet at britene foretrakk å bruke betegnelsen Mau Mau i stedet for KLFA i et forsøk på å nekte opprørerne internasjonal anerkjennelse. Kariuki skrev også at begrepet Mau Mau også ble brukt av opprørere som et svar på det de oppfattet som kolonipropaganda.
Cloud Strife
Cloud er den mest kjent og populær figur fra Final Fantasy-serien. Cloud kommer inn i spillet som en leiesoldat for gruppa AVALANCHE, etter flere år som et medlem av SOLDIER, en spesialtrent militantgruppe til energiselskapet Shinra. Han har en skummel fortid (som de fleste andre Final Fantasy-figurer) som avdekkes litt etter litt underveis i spillet.
Toppserien 2010
Toppserien 2010 var den 24. sesongen av den norske øverste divisjon i fotball for kvinner. Serien ble vunnet av Stabæk foran Røa og Kolbotn. Røa var regjerende mestre. Dette var Stabæks første gull, og laget ble dermed det 7. laget som vant serien, etter Klepp, Asker, Sprint-Jeløy, Trondheims-Ørn, Kolbotn og Røa. Som tredje lag gjennom Toppseriens historie gjennomførte Stabæk seriesesongen uten tap (Asker klarte det i -91 og -98, Trondheims-Ørn i -01). De slapp bare inn åtte mål, samtlige på bortebane. Det er ny rekord for Toppserien etter at den ble utvidet til 12 lag. På tross av dette ble ikke serien avgjort før i 21. serierunde, da Stabæk slo Trondheims-Ørn mens Røa tapte for Kolbotn.
Cloud Strife
Cloud dukker også opp i filmen Final Fantasy VII Advent Children, en dataanimert film fra 2005. Denne filmen tar for seg handlingen i Midgar to år etter handlingen til Final Fantasy VII. Cloud Strife har da sluttet som leiesoldat og jobber som bud.
Toppserien 2010
Lagene
Disse lagene deltok:
●   Fløya ●   Trondheims-Ørn,Kattem ●   Arna-Bjørnar ●   Klepp ●   Amazon Grimstad ●   Donn ●   LSK Kvinner ●   Røa ●   Linderud-Grei ●   Kolbotn ●   Stabæk
Det var i tillegg en ny forandring, Team Strømmen hadde inngått en avtale med Lillestrøm Sportsklubb, og skiftet navn til LSK Kvinner.
Tabell
''oppdatert 9. november, 06:00''
Donn rykket ned som resultat av at de ikke kunne frembringe et akseptabelt regnskap. Klubben ble kort tid etter nedlagt som toppsatsing.
Xie Fei
Xie Fei (kinesisk: 谢非; pinyin: Xiè Fēi; jyutping: Je Fei, født 4. november 1932 i Hekou i Lufeng i provinsen Guangdong i Kina, død 27. oktober 1999 i Guangzhou) var en kinesisk politiker. Han var medlem av Politbyrået for det kinesiske kommunistparti og viseformann for Den nasjonale folkekongressens stående komite.